Tesla, Inc.

Tesla, Inc. (ancianament Tesla Motors) es una entrepresa americana fondada en 2003 especializada dins los veïculs electrics, l'estocatge d'energia e la fabricacion de panèls solars. Es basada a Palo Alto en Califòrnia.

Son director Elon Musk diguèt que la tòca de Tesla coma entrepresa tecnologica e fabricant d'automobilas independent, èra de porgir de veituras electricas de pretz abordable al consumator mejan. L'entrepresa foguèt batejada d'après lo nom de l'engenhaire e fisician Nikola Tesla pers sos cofondadors Martin Eberhard e Marc Tarpenning.

Lo Model S produch per Tesla foguèt la melhora venda mondiala de veitura electrica en 2015 e 2016. Las vendas mondialas del Modèl S atenguèron las 200,000 unitats durant lo quatren trimèstre de 2017. En setembre de 2015, l'entrepresa sortiguèt son Modèl X, un crossover SUV. Lo Modèl 3 sortiguèt en julhet de 2017. La produccion passèt a 300,000 veïculs en febrièr de 2018.

Tesla ten mai d'un site de produccion e d'assemblatge, especialament la Gigafactory 1 pròcha Reno dins Nevada e sa fabrica principala, la Tesla Factory situada a Fremont en Califòrnia. La Gigafactory produtz principalament las batariá pels veïculs Tesla e per los sistèmas d'estocatge d'energia.

Referéncias